Diari Oficial de la Generalitat Valenciana


Sumari del DOGV 9520, del 26-01-2023 (2023/567)

RESOLUCIÓ de 19 de gener de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es constitueix el Comité Antifrau per a la gestió dels fons del Mecanisme de recuperació, transformació i resiliencia.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9520

Data del DOGV
:   26-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/567


Data del document
:   19-01-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 19 de gener de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es constitueix el Comité Antifrau per a la gestió dels fons del Mecanisme de recuperació, transformació i resiliencia. [2023/567]  
L'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència, estableix l'obligatorietat de disposar d'un pla de mesures antifrau que permeta garantir i declarar que els fons corresponents s'han utilitzat de conformitat amb les normes aplicables.  
  
La Conselleria d'Agricultura, Desenvolupament Rural, Emergència Climàtica i Transició Ecològica va aprovar, amb data 19 de maig de 2022, el Pla de mesures antifrau per a la gestió dels fons MRR en el marc del Pla de recuperació, transformació i resiliència, aquest pla va ser modificat el 30 de desembre de 2022.  
Aquest pla en el seu apartat 4.1 recull la creació d'un comité antifrau, per la qual cosa a través de la present resolució es procedeix a la seua constitució, determinació de la seua composició així com l'assignació de les seues funcions.  
En virtut de l'exposat, i de conformitat amb les competències establides en el Decret 105/2019, de 5 de juliol, del Consell, pel qual estableix l'estructura orgànica bàsica de la presidència i de les conselleries de la Generalitat, així com la resta de normativa d'aplicació, resolc:  
  
  
Primer  
Constituir el Comité Antifrau de la Conselleria d'Agricultura, Desenvolupament Rural, Emergència Climàtica i Transició Ecològica en el marc de la gestió dels fons del Mecanisme de recuperació i resiliència, i designar com a membres d'aquest les següents persones:  
  
- Presidència: la persona que ostente la titularitat de la Sotssecretaria.  
- Vicepresidència: la persona que ostente la titularitat de la Secretaria General Administrativa.  
- Secretaria: una persona de la Sotssecretaria, funcionari o funcionària de carrera, que actuarà amb veu però sense vot, designada per la presidència.  
- Vocals:  
- La persona que ostente la direcció general amb competències en matèria d'agricultura, ramaderia i pesca.  
- La persona que ostente la direcció general amb competències en matèria de transició ecològica.  
- La persona que ostente la direcció general amb competències en matèria de prevenció d'incendis forestals.  
- La persona que ostente la direcció general amb competències en matèria de medi natural i avaluació ambiental.  
- La persona que ostente la direcció general amb competències en matèria d'aigua.  
- La persona que ostente la direcció general amb competències en matèria de qualitat i educació ambiental.  
- La persona que ostente la subdirecció general del Gabinet Tècnic.  
  
- La persona que ostente la subdirecció general amb competències en matèria d'agricultura i ramaderia.  
- La persona que ostente la subdirecció general amb competències en matèria de pesca.  
- La persona que ostente la subdirecció general amb competències en matèria de transició ecològica.  
- La persona que ostente la subdirecció general amb competències en matèria de medi natural i avaluació ambiental.  
- La persona que ostente la subdirecció general amb competències en matèria d'espais naturals i biodiversitat.  
- La persona que ostente la subdirecció general amb competències en matèria de planificació i infraestructures hidràuliques.  
- La persona que ostente la subdirecció general amb competències en matèria de qualitat i educació ambiental.  
- La persona que ostente la direcció del Servei de Prevenció d'Incendis Forestals.  
- La persona que ostente la direcció del Servei de Contractació.  
En casos de vacant, absència, malaltia o una altra causa legal, la presidència del Comité serà assumida per la persona que ostente la vicepresidència. Com a vocals suplents es podran designar les persones que ostenten la titularitat de les direccions de servei en les respectives direccions generals.  
Atesos els assumptes a tractar, es podrà convocar la Intervenció Delegada en la Conselleria, l'Advocacia General de la Conselleria, així com la Inspecció General de Serveis, deixant constància dels punts inclosos en l'ordre del dia a fi que valoren la seua assistència i participació per a la realització de funcions consultives o d'assessoria, i que actuaran amb veu però sense vot; preservaran en tot cas els principis d'autonomia i independència.  
Supletòriament, i en tot allò que no regula aquesta resolució, el Comité Antifrau es regirà pel que s'estableix en l'article 15 i següents de la Llei 40/2015, d'1 d'octubre, de règim jurídic del sector públic.  
  
  
Segon  
Assignar a aquest comité les següents funcions:  
- Ser la unitat o l'autoritat de contacte en matèria antifrau, que establirà les vies d'informació en relació amb la protecció dels interessos de la Unió Europea.  
- La supervisió i avaluació del funcionament regular i de la correcta aplicació de les mesures de prevenció, detecció i correcció en relació amb els riscos de frau i conflictes d'interessos, establint directrius en l'elaboració del sistema de gestió intern (amb identificació d'actors i responsabilitats) i en l'avaluació de riscos.  
  
- Conéixer els fets amb indicis de frau que se li comuniquen i assegurar-se que es remeten als organismes competents perquè els coneguen i sancionen, així com el seguiment de l'expedient i la posada en marxa del procediment per a la recuperació dels fons de la Unió Europea gastats fraudulentament.  
- Nomenar les persones integrants de la Unitat de Coordinació i Seguiment de la Gestió del Pla Antifrau, així com encarregar les funcions a realitzar per aquesta.  
- Aprovar les instruccions, directrius i plans d'acció que li siguen remesos per la Unitat de Coordinació, amb un informe previ motivat.  
  
Tercer  
En la seua reunió constitutiva el Comité Antifrau aprovarà el seu reglament intern de funcionament i nomenarà les persones integrants de la Unitat de Coordinació i Seguiment de la Gestió del Pla Antifrau.  
  
  
Quart  
Ordenar la publicació d'aquesta resolució en el Diari Oficial de la Generalitat Valenciana (DOGV); en la web de la Conselleria d'Agricultura, Desenvolupament Rural, Emergència Climàtica i Transició Ecològica https://agroambient.gva.es/es/mesures-antifrau; en el portal de transparència de la Generalitat   
https://gvaoberta.gva.es/es/estrategia-valenciana-per-a-la-recuperacio; així com la seua remissió a cadascun dels centres directius.  
  
Cinqué  
Aquesta resolució entrarà en vigor l'endemà de la publicació en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, es podrà interposar un recurs contenciós administratiu davant el jutjat contenciós administratiu de València, seu de l'òrgan administratiu que ha dictat l'acte administratiu a impugnar o davant el jutjat contenciós administratiu de la capital de província en què la persona demandant tinga el seu domicili, en el termini de dos mesos, comptats des de l'endemà de la notificació, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú.  
  
València, 19 de gener de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.